Villa Bosco er et utrolig dejlig hus med en skøn beliggenhed. Vi satte utrolig stor pris på Elisabeths familiære imødekommenhed, gæstfrihed og guide til spisesteder og indkøb mm. Vi kommer med garanti tilbage. Huset har en fantastisk arkitektur, og der er masser af plads inde i huset. På grunden er der masser af skønne oliven-, figen, og citrus-træer, som i den grad er med til at give charme og følelsen af Italien. Og en dejlig pool med liggeplads og liggestole. Der er udeterrasser hele vejen rundt om huset, og på 1. sal er der en balkon med en skøn udsigt.
Huset bærer i høj grad præg af ejerens Elisabeth store passion for den italienske keramik - lamper, service og fliser er alle af den fine keramik. Fantastisk.
Husets beliggenhed er rigtig god ift strande og mange forskellige byer, som har så meget at tilbyde. Der er masser af muligheder for at spise og indkøbe. Vi vil i den grad anbefale Villa Bosco.

De kærligste hilsner familien Vestergaard